
Disgrifiad Swydd:Swydd Arweinyddiaeth y Gwasanaethau Proffesiynol

	Cyfadran/Cyfarwyddiaeth/Maes Gwasanaeth
	Y Gwasanaethau Addysg

	Teitl y Swydd:
	Rheolwr Achosion Myfyrwyr (Cwynion ac Adolygiadau Terfynol)

	Adran/Pwnc:
	Gweithrediadau Addysg

	Cyflog:
	Gradd 8

	Oriau gwaith: 
	Amser Llawn 35 awr yr wythnos

	Contract:
	Cyfnod penodol (12 mis)

	Lleoliad:
	Gall fod yn ofynnol i ddeiliad y swydd hon weithio naill ai ar Gampws Parc Singleton neu Gampws y Bae 



	Prif Ddiben y Swydd

	1. Rheoli tîm â chylch gwaith Rheoli Achosion Myfyrwyr sy'n cynnwys y canlynol, ond heb fod yn gyfyngedig iddynt: cwynion, adolygiadau terfynol, urddas yn y gwaith ac wrth astudio a gwaith arall sy'n gysylltiedig ag achosion myfyrwyr. 
2. Byddwch yn ddynamig, yn hyblyg ac yn agored i newid a bydd gofyn i reolwyr weithredu ar ran neu yn lle rheolwyr o feysydd eraill y tîm pan fo angen ac yn unol â'r rhaglen fatrics, gan sicrhau ein bod yn dileu gweithio ynysig ac yn rhannu arfer gorau a gwybodaeth ar draws y cylch gwaith cyfan.
3. Rheoli gwaith sy'n ymwneud â phrosesu achosion myfyrwyr, gan gynnig cyngor a chymorth yn y Cyfadrannau, gan gynnwys gwaith achosion sy'n ymwneud â’r canlynol ond heb fod yn gyfyngedig i’r meysydd hyn: cwynion ac adolygiadau terfynol ac ymholiadau gan gydweithwyr academaidd, yn ogystal ag ymholiadau lefel 2 gan fyfyrwyr a gaiff eu cyfeirio o'r porth.  
4. Rheoli cydweithwyr, interniaid, lleoliadau gwaith a gwirfoddolwyr yn unol â pholisïau a gweithdrefnau'r Brifysgol, gan sicrhau eu bod yn eu dilyn nhw yn ogystal â llifoedd gwaith y gwasanaeth a gweithio yn unol â'r fframweithiau cydymffurfiaeth, deddfwriaethol, trwyddedu a rheoleiddio perthnasol
5. Cefnogi'r gwaith o ddarparu gwybodaeth am y gwasanaeth i fyfyrwyr, cydweithwyr a phartneriaid allanol
6. Rheoli perthnasoedd â phartneriaid mewnol allweddol, gan gynnwys Bywyd Myfyrwyr, Llywodraethiant a Chyfreithiol a'r Cyfadrannau. 
7. Gweithio'n agos gyda Chyfarwyddwyr y Gwasanaethau Proffesiynol, rhanddeiliaid allanol ac aelodau staff uwch eraill ar faterion sy'n gysylltiedig ag Achosion Myfyrwyr, gan ddarparu cyngor ac arweiniad arbenigol. 
8. Rheoli a chyfeirio gwaith tîm y mae ei gylch gwaith yn cynnwys cwynion, adolygiadau terfynol a gwaith achosion arall.  
9. Rheoli data sy'n ymwneud â chwynion ac adolygiadau terfynol a chynnal trosolwg o’r data hwnnw.
10. Cynllunio a chynnal gweithdai a hyfforddiant i staff ar faterion sy'n ymwneud ag achosion myfyrwyr. 
11. Hyrwyddo arfer da er mwyn ceisio osgoi achosion myfyrwyr ac atal achosion rhag symud i’r lefel nesaf. 
12. Sicrhau y caiff holl dasgau'r tîm eu cwblhau ar amser ac i'r safon uchaf.
13. Cefnogi’r gwaith o ddatblygu a monitro cynlluniau gweithgarwch ar gyfer y maes gwasanaeth, gan lywio cynllun gweithgarwch ehangach y Gwasanaethau Addysg i gefnogi ei strategaeth ac amcanion y Brifysgol
14. Rheoli perfformiad gwasanaethau, rhagweld newidiadau mewn galw, defnyddio ymagwedd matrics at fodelu a defnyddio adnoddau i sicrhau bod yr holl wasanaethau'n bodloni'r safonau a'r disgwyliadau y cytunwyd arnynt a mynd i'r afael â phwyntiau methu unigol.
15. Rheoli’n weithredol y gwaith o ddarparu gwasanaethau sy’n hwyluso ac yn cefnogi amcanion y Gwasanaethau Addysg a'r Brifysgol ehangach ac sy’n addas at y diben
16. Cefnogi datblygiad polisïau a gweithdrefnau’r gwasanaeth yn unol â safonau a chanllawiau perthnasol, gan sicrhau llifoedd gwaith effeithlon sy'n gwneud defnydd effeithiol o dechnolegau sydd ar gael ac sy'n gymesur â risg, gan gefnogi gwaith achredu, archwilio, cydymffurfio, sicrhau ansawdd a chraffu allanol gan y CMA, y QAA, yr OIA neu gynrychiolaeth gyfreithiol arall
17. Sicrhau bod y Cyfadrannau ac unedau Gwasanaeth Proffesiynol eraill yn cael eu cefnogi a’u cynnwys yn briodol, gan fod yn ymwybodol o gylch gwaith pwysig y tîm a'r rôl bwysig sydd ganddo wrth gefnogi'r Brifysgol ehangach
18. Cynorthwyo wrth sicrhau bod llinellau atebolrwydd unigol yn dryloyw, a bod gwella ac ehangu prosesau'n thema barhaus ar draws yr holl dimau a chylchoedd gorchwyl


	Dyletswyddau Cyffredinol
	19. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
20. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
21. Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 
22. Unrhyw ddyletswyddau eraill y mae'r Gyfarwyddiaeth wedi cytuno arnynt.
23. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol


	Gwerthoedd Arweinyddiaeth
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn unol â chyfres ddiffiniedig o Werthoedd Craidd –Gwerthoedd y Gwasanaethau Proffesiynol a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.

Yn ogystal, byddwch yn gweithredu yn unol â set ddiffiniedig o Werthoedd Arweinyddiaeth: 

Rydym yn Broffesiynol 
Rydym yn ein datblygu ein hunain a'n timau drwy ddatblygiad proffesiynol parhaus, ac yn defnyddio adborth i wella. Rydym yn creu diwylliant sy’n cyflawni canlyniadau llwyddiannus drwy bobl, gan gefnogi, datblygu a herio ein timau i lwyddo. Rydym yn cynnwys ein pobl wrth ddatblygu gweledigaeth ar gyfer y dyfodol a galluogi arloesi a newid, gan wella perfformiad y Brifysgol, timau ac unigolion.

Rydym yn Cydweithio 
Rydym yn galluogi ein timau i weithio ar y cyd ac ar draws swyddogaethau i gyflawni canlyniadau llwyddiannus sy’n rhagori ar anghenion a disgwyliadau ein cwsmeriaid. Rydym yn gyfrifol am greu amgylcheddau sy’n dangos cydraddoldeb ac yn meithrin ymddiriedaeth, parch a her. Rydym yn atebol am ddarparu eglurder a chyfeiriad, gan gyfleu’r “darlun mawr” a manteisio ar syniadau a chyfleoedd i wireddu gweledigaeth y Brifysgol. 

Rydym yn ofalgar
Rydym yn creu amgylcheddau sy’n nodi, yn deall ac yn rhoi blaenoriaeth i anghenion Cymuned y Brifysgol (ein myfyrwyr, ein cydweithwyr, ein partneriaid allanol a’r cyhoedd). Rydym yn ysgogi ac yn ysbrydoli ein timau i ddarparu'r safonau uchaf o ofal personol ac, wrth wneud hynny, rydym yn cynnal brand Prifysgol Abertawe.


	
Y Fanyleb Person

	Meini Prawf Hanfodol:

Gwerthoedd Arweinyddiaeth:
1. Tystiolaeth o greu diwylliant sy'n cyflawni canlyniadau llwyddiannus drwy bobl, gan ddatblygu a herio timau i lwyddo, ac ymfalchïo mewn darparu gwasanaethau ac atebion proffesiynol.
2. Gallu i alluogi timau i weithio gyda'i gilydd ac ar draws swyddogaethau i gyflawni canlyniadau llwyddiannus sy'n rhagori ar anghenion a disgwyliadau cwsmeriaid, a chreu amgylcheddau sy'n dangos cydraddoldeb, yn meithrin ymddiriedaeth, parch a her.
3. Tystiolaeth o brofiad o greu amgylcheddau sy’n nodi ac yn deall anghenion y cwsmer, ac sy'n rhoi blaenoriaeth i ddiwallu'r anghenion hynny, ynghyd ag ysgogi ac ysbrydoli timau i ddarparu’r safonau uchaf o ofal personol.

Cymwysterau
Gradd a/neu gymhwyster cyfreithiol neu brofiad gwaith perthnasol sylweddol. 

Profiad
· Profiad o reoli ac ysgogi tîm.
· Profiad o ddarparu Gwasanaethau Proffesiynol i Gyfadrannau, myfyrwyr a rhanddeiliaid eraill, gan ganolbwyntio ar Achosion Myfyrwyr
· Profiad o reoli achosion ac ymchwiliadau a chynllunio a darparu hyfforddiant i gefnogi'r rhain.
· Profiad o ymdrin ag ymchwiliadau i achosion. 
· Profiad o reoli cyfarfodydd gydag amrywiaeth eang o grwpiau o randdeiliaid.
· Dealltwriaeth o flaenoriaethau ac amcanion datrys achosion yn gynnar ac wrth hyrwyddo arfer da i helpu i atal cwynion ac adolygiadau terfynol. 
· Profiad o weithio mewn amgylchedd a ysgogir gan dargedau.
· Profiad o ddylanwadu ar eraill a thrafod â nhw i gyflawni canlyniad.
· Profiad o hyrwyddo diwylliant o welliant parhaus.


Gwybodaeth a Sgiliau 
· Dealltwriaeth dda o faterion gweinyddol myfyrwyr sy'n ymwneud â gwaith academaidd y Cyfadrannau a'r Coleg
· Dealltwriaeth dda o'r rheoliadau academaidd a'u perthnasedd i gwynion ac apeliadau. 
· Sgiliau cyfathrebu llafar ac ysgrifenedig ardderchog, a'r gallu i gyflwyno dadleuon pwyllog a rhesymol er mwyn cyflawni'r canlyniad a ddymunir.
· Sgiliau cyflwyno rhagorol er mwyn cyfathrebu'n effeithiol ym mhob sefyllfa â chynulleidfaoedd amrywiol.
· Sgiliau trefnu a rheoli amser ardderchog a'r gallu i flaenoriaethu gwaith er mwyn bodloni dyddiadau cau mewn ffordd sy'n canolbwyntio ar ganlyniadau
· Gwybodaeth ardderchog am ddefnyddio fframweithiau cyfreithiol a rheoleiddiol er mwyn sicrhau bod proses deg a diwydrwydd dyladwy yn cael eu dilyn wrth gyrraedd canlyniadau achosion
· Sgiliau TG rhagorol, gwybodaeth am ddata o amrywiaeth o ffynonellau a'r gallu i'w holi



Meini Prawf Dymunol:
· Y gallu i gyfathrebu yn Gymraeg.



	Lefel Iaith Gymraeg 
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: N.A.Wathan@abertawe.ac.uk

